label_title: Operacija Bakla
label_desc: Operacija bakla (angleško: "Operation Torch") je bila med drugo svetovno vojno prva večja anglo-ameriška vojaška operacija, v kateri so se britanske in ameriške čete izkrcale v nekdanjih francoskih kolonijah Maroko in Alžirija. Operacija, do katere je prišlo 8. novembra 1942, je imela izredno pestro politično ozadje, saj je bila nekakšen kompromis med željami Sovjetske zveze, ki je želela posredovanje zaveznikov v Evropi, ter zahodnimi zavezniki, ki so se prav takrat postavljali na noge. Poleg tega pa so se izredno neradi borili proti Francozom, ki so še do nedavnega veljali za zaveznike. Z operacijo so želeli zavezniki pregnati sile osi iz severne Afrike, vzpostaviti nadzor v Sredozemskem morju ter se za leto 1943 pripraviti za izkrcanje na Siciliji in Italiji.